لە شارێکی هیندستان نەشتەرگەرییەکی تەواو سەیر ئەنجامدرا بۆ دەرهێنانی نینۆکگرێک لە قوڕگی منداڵێکدا کە لەکاتی یاریکردندا قوتی دابوو، نینۆکگرەکە لە قوڕگیدا بووبووەهۆی کێشەی هەناسەدانی، ئەوەش بەپێی هەواڵێکی ڕۆژنامەی میرەری بەریتانیا.
کەناڵی ناس کورد لە تێلیگرام جۆین بکە
ڕۆژنامەی میرەر لە هەواڵەکەیدا (26ی ئەیلولی 2022) دەڵێت، منداڵەکە هەشت مانگ بووە و دەستبەجێ گەیەندراوەتە نەخۆشخانەی شاری ناشیك لە رۆژئاوای هیندستان كاتێك دایك و باوكی بینیویانە یاری بە پارچە كانزایەك دەكات كە درێژیەكەی زیاترە لە پێنج سانتیمەتر و قوتی داوە.
لە وێنەی تیشکی ئێکسدا دەرکەوتووە کە ئەو تەنە کانزاییە لە ژێر ملیدا جێگیر بووە و نزیکەی بە تەواوی ڕێڕەوەکەی گرتووە، پزیشکان پێیان وابوو ئەو تەنە کانزاییە ئەوەندە جێگیر بووە کە هێشتا دەتوانێت هەناسە بدات، بەڵام مەترسییەکی بەرچاوی لەسەر دروست دەکات ئەگەر بچێتە ناو گەدەی.
یەکێک لە وێنە سەرسوڕهێنەرەکان بە ڕوونی دەریدەخات کە ئەو ئامێرە کانزاییەی لە ملی منداڵەکەدا هەیە.
تیمێکی پزیشکانی کۆلێژی پزیشکی باوەر سەرپەرشتی پرۆسەکەیان کرد کە نزیکەی کاتژمێرێکی خایاند، تا دواجار توانیان نینۆکگرەکە دەربهێنن.
ڕۆژنامە ئینگلیزییەکە لە زاری تیمی پزیشکییەوە بڵاویکردەوە، منداڵەکە بە شێوەیەکی موعجیزەئامێز لە بڕینی نینۆکەکان ڕزگاری بووە، ئەمەش ئاماژەیە بۆ سەقامگیری دۆخی منداڵەکە دوای نەشتەرگەرییەکە.